sukhrobnurali/uzbek-legal-corpus huggingface dataset:
“OʻZBEKNAVO” GASTROL-KONSERT BIRLAShMASINI TAShKIL ETISh TOʻGʻRISIDA
(decree, 2017-02-17)

Musiqa-raqs sanʼatini rivojlantirishni davlat yoʻli bilan qoʻllab-quvvatlash maqsadida, shuningdek Oʻzbekiston konsert ijodiy jamoalarining istaklarini eʼtiborga olib: 1. “Turkiston” saroyi va “Bahor” komplekslari, Oʻzbekiston Respublikasi Madaniyat ishlari vazirligining ijodiy konsert tashkilotlari negizida “Oʻzbeknavo” gastrol-konsert birlashmasi tashkil qilinsin. 2. Belgilab qoʻyilsinki, “Oʻzbeknavo” gastrol-konsert birlashmasi Qoraqalpogʻiston Respublikasi va viloyatlarda hududiy boʻlimlarga ega boʻlgan mustaqil ijodiy-ishlab chiqarish kompleksi hisoblanib, u mulkchilik shakllaridan va qaysi idoraga qarashli ekanligidan qatʼi nazar, filarmoniya, estrada, raqs, folklor va boshqa ijodiy jamoalarni birlashtiradi. “Oʻzbeknavo” birlashmasining faoliyatiga badiiy-uslubiy rahbarlikni Oʻzbekiston Respublikasining Madaniyat ishlari vazirligi amalga oshiradi. 3. “Oʻzbeknavo” gastrol-konsert birlashmasining asosiy vazifalari quyidagilardan iborat: Oʻzbekiston xalqlarining milliy mumtoz va zamonaviy musiqa hamda raqs sanʼatining eng yaxshi yutuqlarini rivojlantirish, asrash va targʻib qilish; iqtisodiy va ijtimoiy rivojlanishining istiqbolli rejalarini, maqsadli, kompleks, madaniy, ilmiy-texnikaviy, iqtisodiy va ijtimoiy dasturlarni ishlab chiqib, amalga oshirish; xorijiy firmalar oʻzaro manfaatli tashqi iqtisodiy aloqalarning, madaniy, savdo-iqtisodiy va ilmiy-texnikaviy hamkorlikning yangi shakllarini rivojlantirish; gastrol-konsert faoliyatini muvofiqlashtirish hamda ijodiy jamoalar va alohida ijrochilar tomonidan aholiga madaniy xizmat koʻrsatishni takomillashtirish. 4. Gastrol-konsert birlashmasi, uning korxonalari va tashkilotlari davlat budjetiga oʻtkaziladigan davlat soliqlarini toʻlashdan 3 yil muddatga ozod qilinsin. Belgilab qoʻyilsinki, imtiyozli soliq olinishi munosabati bilan boʻshaydigan mablagʻlardan musiqa-raqs sanʼatini yanada rivojlantirishga, uning moddiy-texnika bazasini mustahkamlashga aniq maqsadni koʻzlab foydalaniladi. 5. Oʻzbekiston Respublikasi Adliya vazirligi bir hafta muddatda Oʻzbekiston Respublikasining amaldagi qonun hujjatlariga zarur oʻzgartishlar kiritish toʻgʻrisidagi takliflarni ishlab chiqsin. 6. Oʻzbekiston Respublikasining Vazirlar Mahkamasi bir hafta muddat ichida “Oʻzbeknavo” gastrol-konsert birlashmasining faoliyatini tashkil etish masalalari yuzasidan qaror qabul qilsin.
OʻZBEKISTON RESPUBLIKASI KOMMUNAL XIZMAT KOʻRSATISh VAZIRLIGI FAOLIYATINING AYRIM MASALALARI TOʻGʻRISIDA
(resolution, 2001-02-13)

Hududiy gaz taʼminoti boshqarmalari faoliyatiga amaliy rahbarlik qilishni va ularning moliyaviy barqarorligini taʼminlash maqsadida hamda Vazirlar Mahkamasining 1993-yil 22-iyuldagi 371-son qarori bilan tasdiqlangan hududiy kommunal-foydalanish birlashmasining namunaviy tuzilmasiga qisman oʻzgartirish kiritish yuzasidan Vazirlar Mahkamasi qapop qiladi: 1. Oʻzbekiston Respublikasi Kommunal xizmat koʻrsatish vazirligiga mavjud Gaz taʼminoti va gazlashtirish bosh boshqarmasi negizida tugallangan balansli, alohida hisob-kitob schyotiga va yuridik shaxs maqomiga ega boʻlgan Xoʻjalik hisobidagi gaz taʼminoti va gazlashtirish bosh boshqarmasi tashkil etishga ruxsat berilsin. 2. Belgilab qoʻyilsinki: “Qoraqalpoqgaz” respublika boshqarmasi, viloyatlar va Toshkent shahar gaz xoʻjaligi boshqarmalari tugallanmagan balansli tashkilotlar hisoblanadi va bevosita Oʻzbekiston Respublikasi Kommunal xizmat koʻrsatish vazirligining Xoʻjalik hisobidagi gaz taʼminoti va gazlashtirish bosh boshqarmasiga va tegishli ravishda Qoraqalpogʻiston Respublikasi Kommunal xizmat koʻrsatish vazirligiga, hududiy kommunal-foydalanish birlashmalariga boʻysunadi; Xoʻjalik hisobidagi gaz taʼminoti va gazlashtirish bosh boshqarmasi moliyaviy resurslarni qayta taqsimlash maqsadida ularning markazlashtirilishini taʼminlaydi, shuningdek soliqlar va boshqa toʻlovlar boʻyicha budjet bilan hisob-kitoblarni markazlashtirilgan tartibda amalga oshiradi. 3. Mazkur qarorning bajarilishini nazorat qilish Bosh vazirning oʻrinbosari R. R. Yunusov zimmasiga yuklansin
OʻZBEKISTON RESPUBLIKASINING QISQA MUDDATLI DAVLAT OBLIGATSIYALARINI ChIQARISh TOʻGʻRISIDA
(resolution, 2019-08-22)

Qimmatli qogʻozlar bozorini faollashtirish, pul muomalasini mustahkamlash, xoʻjalik yurituvchi subyektlar va aholining band boʻlmagan pul mablagʻlaridan samarali foydalanish maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligiga 1996-yilda joriy yilning aprel oyidan boshlab 4 mlrd. soʻm miqdorida Oʻzbekiston Respublikasining qisqa muddatli davlat obligatsiyalarini chiqarishga ruxsat etilsin. 2. Belgilab qoʻyilsinki: qisqa muddatli davlat obligatsiyalarining likvidligi Oʻzbekiston Respublikasi Hukumati ixtiyorida boʻlgan barcha aktivlar bilan taʼminlanadi; Oʻzbekiston Respublikasi Moliya vazirligi obligatsiyalarning emitenti hisoblanadi. Obligatsiyalarni navbatdagi chiqarish toʻgʻrisidagi qaror Oʻzbekiston Respublikasining Markaziy banki bilan birgalikda Moliya vazirligi tomonidan qabul qilinadi, ular obligatsiya chiqarishning cheklangan hajmini, tarqatish sanasini va potensial egalik qiluvchilar uchun cheklashlarni belgilaydilar; 1996-yilda qisqa muddatli davlat obligatsiyalari emissiyasi uch oy muddatga har oyda chiqarish shaklida amalga oshiriladi; chiqarilgan obligatsiyalarni tarqatish va ularning pulini qaytarish Oʻzbekiston Respublika valyuta bozori orqali Oʻzbekiston Respublikasi Moliya vazirligi nomidan va uning mablagʻlari hisobiga Oʻzbekiston Respublikasi Markaziy banki tomonidan amalga oshiriladi; Oʻzbekiston Respublikasi Moliya vazirligi va Markaziy banki tomonidan belgilanadigan tartibda yuridik shaxslar obligatsiya egalari boʻlishlari mumkin; obligatsiya egalari uchun qisqa muddatli davlat obligatsiyalarining daromadliligi ular tomonidan obligatsiyalarni sotib olish narxi bilan obligatsiyalar puli qaytariladigan nominal narx oʻrtasidagi farq hisobiga taʼminlanadi; Oʻzbekiston Respublikasi Markaziy banki obligatsiyalarni faqat ikkilamchi bozordan sotib olishi mumkin. 3. Oʻzbekiston Respublikasi Moliya vazirligi Markaziy bank bilan birgalikda qisqa muddatli davlat obligatsiyalarini chiqarishning asosiy shartlarini va tegishli normativ-metodik hujjatlarni bir hafta muddatda tasdiqlasin. 4. Adliya vazirligi bir hafta muddatda Vazirlar Mahkamasiga mazkur qarordan kelib chiqadigan oʻzgarishlarni amaldagi qonunchilikka kiritish yuzasidan takliflar kiritsin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov va Oʻzbekiston Respublikasi Markaziy banki raisi F.M. Mullajonov zimmasiga yuklansin.
“Eksport qilish taqiqlangan buyumlar va mahsulotlarni olib chiqib ketishga qarshi kurashni kuchaytirishga oid qoʻshimcha chora-tadbirlar toʻgʻrisida”gi 1996-yil 4-yanvardagi 1354-son Farmonga qoʻshimchalar kiritish haqida
(decree, 1998-04-16)

Chorva va parrandani Oʻzbekiston Respublikasidan tashqariga noqonuniy olib chiqib ketishga qarshi kurashni kuchaytirish maqsadida: 1. 1996-yil 4-yanvardagi 1354-son Farmoniga quyidagicha mazmundagi 1-modda qoʻshilsin: “Barcha turdagi mollar (mayda va yirik qoramollar, choʻchqa, ot, zotdor chorva) hamda parrandalar, goʻsht va goʻsht mahsulotlarini Oʻzbekiston Respublikasidan tashqariga olib chiqib ketish taqiqlansin”. 2. Oʻzbekiston Respublikasi Vazirlar Mahkamasi hukumatning 1995-yil 25-iyuldagi 287-son qarori 7-ilovasiga tegishli oʻzgartirishlar kiritsin. 3. Oʻzbekiston Respublikasi Davlat soliq qoʻmitasining Bosh bojxona boshqarmasi, IIV, Qoraqalpogʻiston Respublikasi Vazirlar Kengashi, respublika viloyatlari, shahar va tumanlarining hokimlari mazkur Farmonning soʻzsiz bajarilishini taʼminlasinlar. 4. Ushbu Farmon eʼlon qilingan kundan boshlab kuchga kiradi.
“ANTEKS”, “QAShTEKS”, “QUVA” VA “GURLAN” TOʻQIMAChILIK KOMPLEKSLARINI IShGA TUShIRIShNI JADALLAShTIRISh ChORA-TADBIRLARI TOʻGʻRISIDA
(resolution, 2021-02-22)

“Anteks, “Qashteks”, “Quva” va “Gurlan” aksionerlik jamiyatlari toʻqimachilik komplekslari qurilishini tugallashni va ishga tushirishni jadallashtirish, respublikaning eksport potensialini oshirish hamda bozorlarini yuqori sifatli tovarlar bilan toʻldirish maqsadida Vazirlar Mahkamasi qaror qiladi: 1. Andijon, Qashqadaryo, Fargʻona va Xorazm viloyatlari hokimliklari Oʻzbekiston Respublikasi Tashqi iqtisodiy aloqalar vazirligi bilan birgalikda 1-ilovada qayd etilgan aksionerlik jamiyatlarining kontrakt majburiyatlari boʻyicha oʻzaro hisob-kitoblarini tugallash uchun 1996-yilning 1-iyunigacha “Yazeks” korporatsiyasiga 36,85 ming tonna paxta tolasini belgilangan tartibda sotsinlar. Belgilab qoʻyilsinki, paxta tolasining koʻrsatib oʻtilgan hajmi Oʻzbekiston Respublikasi Tashqi iqtisodiy aloqalar vazirligi orqali, Vazirlar Mahkamasining 1995-yil 3-oktabrdagi 385-65-son qaroriga 3-ilovaga muvofiq xoʻjaliklar ixtiyorida qolgan 1995-yil hosili paxta tolasi limiti boʻyicha eksport kvotasi hisobiga sotiladi. 2. Pul-kredit siyosati boʻyicha respublika komissiyasi toʻqimachilik komplekslari qurilishini tugallashni mablagʻ bilan taʼminlash uchun shu yilning II choragida aksionerlik jamiyatlariga 2-ilovaga muvofiq hajmlarda yillik foydasi 40 foizdan ortiq boʻlmagan uzoq muddatli tijorat kreditlari ajratish toʻgʻrisidagi masalani hal etsin. 3. “Anteks”, “Qashteks”, “Quva” va “Gurlan” aksionerlik jamiyatlari obyektlar qurilishi tugallangungacha boʻlgan muddatga, biroq normativdagidan koʻp boʻlmagan muddatga yer soligʻi toʻlashdan ozod qilinsin. 4. “Oʻzbekyengilsanoat” uyushmasi, “Mahalliy sanoat” korporatsiyasi, Andijon, Qashqadaryo, Fargʻona va Xorazm viloyatlari hokimliklari toʻqimachilik komplekslarini — “Qashteks” AJni 1996-yilning II choragida, “Gurlan” AJni III choragida, “Anteks” AJni va “Quva” AJni IV choragida ishga tushirishni taʼminlasinlar. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari M. 3. Usmonov va B. S. Hamidov zimmasiga yuklansin.
HUKUMATNING AYRIM QARORLARIGA OʻZGARTIRIShLAR KIRITISh VA ULARNING BAʼZILARINI OʻZ KUChINI YOʻQOTGAN DEB HISOBLASh TOʻGʻRISIDA
(resolution, 2022-07-22)

“Naslchilik toʻgʻrisida” Oʻzbekiston Respublikasi Qonuni qabul qilinganligi munosabati bilan Vazirlar Mahkamasi qaror qiladi: 2. Quyidagilar oʻz kuchini yoʻqotgan deb hisoblansin: OʻzSSR Ministrlar Sovetining “Kolxozlar, sovxozlar va boshqa davlat korxonalarining sunʼiy qochirish va qishloq xoʻjaligi mollarini koʻpaytirish boʻyicha respublika tanlovini oʻtkazish shartlari toʻgʻrisida” 1973-yil 18-iyundagi 254-son qarori; OʻzSSR Ministrlar Sovetining “Qishloq xoʻjaligi hayvonlarini nasl urchitish va sunʼiy ravishda qochirish hamda nasldor va zoti yaxshilangan hayvonlarni xarid va realizatsiya qilish boʻyicha davlat ishlab chiqarish korxonalari nomini oʻzgartirish toʻgʻrisida” 1973-yil 25-iyuldagi 318-son qarori (OʻzSSR QT, 1973-y., 7-son, 40-modda); OʻzSSR Ministrlar Sovetining “Nasldor va zoti yaxshilangan yuqori mahsuldor mollar resurslaridan toʻliqroq foydalanish toʻgʻrisida” 1982-yil 28-iyuldagi 519-son qarori; OʻzSSR Ministrlar Sovetining “Chorvachilikda naslchilik ishlari boʻyicha ilmiy-ishlab chiqarish birlashmasi tashkil etish toʻgʻrisida” 1982-yil 2-iyuldagi 489-son qarori; “KPSS Markaziy Komiteti va SSSR Ministrlar Sovetining “Chorvachilikda naslchilik ishlari samaradorligini oshirish va uni tashkil etishni yaxshilash chora-tadbirlari toʻgʻrisida 1986-yil 11-dekabrdagi 1472-son qarori” yuzasidan OʻzSSR Ministrlar Sovetining 1987-yil 20-fevraldagi 71-son qarori 2-bandining ikkinchi xatboshi.
VAZIRLAR MAHKAMASINING “TAShQI IQTISODIY FAOLIYATNI YANADA ERKINLAShTIRISh VA TAKOMILLAShTIRISh ChORA-TADBIRLARI TOʻGʻRISIDA” 1995 YIL 25 IYuLDAGI 287-SON QARORIGA OʻZGARTIRIShLAR KIRITISh HAQIDA
(resolution, 1998-03-31)

Oʻzbekiston Respublikasi Prezidentining 1996-yil 20-martdagi PF-1410-son Farmonini bajarish yuzasidan Vazirlar Mahkamasi qaror qiladi: 1. Vazirlar Mahkamasining 1995-yil 25-iyuldagi 287-son qaroriga 7-ilovaning 4 va 5-bandlariga ilovaga muvofiq oʻzgartirishlar kiritilsin. 2. Davlat soliq qoʻmitasi, Tashqi iqtisodiy aloqalar vazirligi oʻzlarining normativ hujjatlarini ushbu qarorga muvofiqlashtirsinlar va koʻrsatib oʻtilgan oʻzgartirishlarni Oʻzbekiston Respublikasi tashqi iqtisodiy aloqalar qatnashchilariga yetkazsinlar.
AHOLIGA NAQD PULGA AVTOMOBIL YONILGʻISI SOTUVCHI RESPUBLIKA AVTOMOBIL YONILGʻISI QUYISH SHOXOBCHALARINI XUSUSIYLASHTIRISH TOʻGʻRISIDA
(resolution, 2025-04-23)

Xususiy tadbirkorlikni yanada ragʻbatlantirish, ichki bozorni neft mahsulotlari bilan toʻldirish, bozor munosabatlarini shakllantirish maqsadida Vazirlar Mahkamasi qaror qiladi: 1. Oʻzbekiston Respublikasi Davlat mulki qoʻmitasi, “Oʻzdavneftmahsulot” birlashmasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklarining aholiga naqd pulga avtomobil yonilgʻisi sotuvchi ishlab turgan 436 ta avtomobil yonilgʻisi quyish shoxobchasini ilovaga* muvofiq 1996-yilda Xususiylashtirish toʻgʻrisidagi taklifi qabul qilinsin. 2. Oʻzbekiston Respublikasi Davlat mulki qoʻmitasi “Oʻzdavneftmahsulot” birlashmasi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari bilan birgalikda avtomobil yonilgʻisi quyish shoxobchalarini jismoniy va yuridik shaxslarga, shu jumladan xorijiy jismoniy va yuridik shaxslarga daromad manbalari toʻgʻrisida deklaratsiya tuzishni talab qilmasdan yer uchastkalarini uzoq muddatli ijaraga bergan holda hamda ular joylashgan yer uchastkalari bilan birgalikda kimoshdi savdolari va tanlov asosida mulk qilib sotsinlar (ilovaga muvofiq). 3. Avtomobil yonilgʻisi quyish shoxobchalarini sotishdan olingan mablagʻlar sotish narxining butun summasini toʻlash uchun bir oy muddat belgilangan holda Vazirlar Mahkamasining 1995-yil 31-iyuldagi 273-f-son Farmoyishi bilan tasdiqlangan Davlat mulki davlat tasarrufidan chiqarilganda va xususiylashtirilganda, obyektlar kimoshdi savdolarida, tanlovlar va birja savdolarida sotilganda haq toʻlashning, tushgan mablagʻlarni taqsimlash va hisobga olishning, ushbu mablagʻlarning tushishi va ulardan foydalanish ustidan nazorat qilishning Yagona tartibiga muvofiq taqsimlansin. 5. Belgilab qoʻyilsinki, 1996-yil 1-apreldan boshlab Oʻzbekiston Respublikasi Ijtimoiy taʼminot vazirligining roʻyxatlari boʻyicha urush nogironlari va qatnashchilari, mehnat nogironlariga sotiladigan avtomobil yonilgʻisining imtiyozli hajmi oyiga 300 soʻm miqdorida belgilanadi. 6. Davlat soliq qoʻmitasi, Ichki ishlar vazirligi, Davlat tabiatni muhofaza qilish qoʻmitasi, “Oʻzdavstandart” agentligi, “Oʻzbekneftgaz” milliy xolding kompaniyasi xususiylashtirilgan avtomobil yonilgʻisi quyish shoxobchalari egalari tomonidan neft mahsulotlari sotib olinishi, qabul qilinishi, saqlanishi, sotilishi va hisobga olinishi qoidalariga, texnika va yongʻin havfsizligi, atrof muhit muhofazasi, sotiladigan neft mahsulotlari sifati qoidalariga rioya qilinishi ustidan qattiq nazorat oʻrnatsinlar. 7. Mazkur qarorning bajarilishini nazorat qilish Bosh vazirning oʻrinbosarlari V. A. Chjen va Q. J. Haqqulov zimmasiga yuklansin.
EKSPORTGA MAHSULOT IShLAB ChIQARUVChI KORXONALARNI RAGʻBATLANTIRIShGA OID QOʻShIMChA ChORA-TADBIRLAR TOʻGʻRISIDA
(decree, 2020-09-28)

Tayyor mahsulot (xizmatlar)ning tashqi bozorlarga kirib borishiga koʻmaklashish, shuningdek eksportga mahsulot ishlab chiqaruvchi korxonalarga kredit berish mexanizmini yaratish maqsadida: 1. 1996-yil 1-apreldan boshlab tovarlarga ularning tovar ishlab chiqaruvchilar tomonidan chuqur ishlanishiga bogʻliq ravishda boj poshlinalarining tabaqalashtirilgan stavkalari belgilansin. 5. Eksport qilinadigan mahsulotlar ishlab chiqaruvchi korxonalarni qoʻllab-quvvatlash uchun zarur texnik-iqtisodiy asoslashlar mavjud boʻlgan taqdirda uch yil muddatga maxsus foizsiz zayomlar berish tavsiya etilsin. 6. Oʻzbekiston Respublikasi Moliya vazirligi Markaziy bank bilan birgalikda eksport qilinadigan mahsulotlar ishlab chiqarish uchun maxsus foizsiz zayomlar manbalari haqida taklif kiritsin. 7. Mazkur Farmonning 2, 3, 4, 5-bandlarida nazarda tutilgan imtiyozlar vositachi tashkilotlarga, shuningdek eksport qilinadigan xomashyo: paxta tolasi, lint, neft, neft mahsulotlari, elektr energiyasi, gaz kondensati, tabiiy gaz, qimmatbaho, rangli va qora metallar, ip-kalava ishlab chiqaruvchi korxonalarga tatbiq etilmaydi. 8. Oʻzbekiston Respublikasi Prezidentining 1994-yil 17-iyundagi PF–872-son Farmonining 2, 3, 4, 5, 6-bandlari oʻz kuchini yoʻqotgan deb hisoblansin. 9. Oʻzbekiston Respublikasi Vazirlar Mahkamasi: ikki hafta muddatda mazkur Farmon qoidalariga muvofiq boj poshlinalari stavkalarini tasdiqlasin; ikki hafta muddatda Oʻzbekiston Respublikasi qonun hujjatlariga mazkur Farmondan kelib chiquvchi oʻzgartirish va qoʻshimchalar kiritish haqidagi takliflarni tayyorlasin.
VAZIRLAR MAHKAMASINING “LOTIN YoZUVIGA ASOSLANGAN OʻZBEK ALIFBOSINI JORIY ETISh TOʻGʻRISIDAGI OʻZBEKISTON RESPUBLIKASI QONUNINI AMALGA OShIRIShNI TAʼMINLASh YuZASIDAN DAVLAT DASTURINI TASDIQLASh HAQIDA” 1994 YIL 16 IYuNDAGI 304-SON QARORIGA OʻZGARTIRIShLAR KIRITISh TOʻGʻRISIDA
(law, 2022-07-22)

Oliy Majlisning “Oʻzbekiston Respublikasi Oliy Kengashining “Lotin yozuviga asoslangan oʻzbek alifbosini joriy etish toʻgʻrisida”gi Oʻzbekiston Respublikasi Qonunini amalga kiritish tartibi haqidagi qaroriga oʻzgartirishlar kiritish toʻgʻrisida”gi qarorini bajarish uchun Vazirlar Mahkamasi qaror qiladi: 1. “Lotin yozuviga asoslangan oʻzbek alifbosini joriy etish toʻgʻrisida”gi Oʻzbekiston Respublikasi Qonunini amalga oshirishni taʼminlash yuzasidan yangi tahrirdagi Davlat dasturi ilovaga* muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari, vazirliklar, davlat qoʻmitalari, idoralar, uyushmalar, konsernlar, korporatsiyalar Davlat dasturini amalga oshirishga oid chora-tadbirlarni ishlab chiqsinlar va tasdiqlasinlar. Dasturning amalga oshirilishining borishi toʻgʻrisida har yili dekabr oyida lotin yozuviga asoslangan oʻzbek alifbosini joriy etish Respublika davlat komissiyasiga axborot taqdim etib borilsin.
MEHNATGA HAQ TOʻLASHNING YAGONA TARIF SETKASINI TAKOMILLASHTIRISH TOʻGʻRISIDA
(resolution, 2025-12-16)

Iqtisodiy islohotlarni chuqurlashtirish sharoitlarida ish haqining ragʻbatlantiruvchi ahamiyatini oshirish, mehnatga haq toʻlashning mehnatning murakkabligiga va xodimlarning malakasiga bogʻliqligini kuchaytirish maqsadida Vazirlar Mahkamasi qaror qiladi: 2. Qoʻshimcha haq va ustamalarning amaldagi tizimi, shuningdek xodimlar ish haqiga qoʻshiladigan rayon koeffitsiyentlari saqlab qolinsin. 3. Belgilab qoʻyilsinki, mehnatga haq toʻlashning Yagona tarif setkasini qoʻllash barcha budjet tashkilotlari uchun majburiydir. Xodimlarning tarif-malaka razryadlarini mehnatga haq toʻlashning Yagona tarif setkasi asosida belgilash oʻz moliyaviy faoliyatini xoʻjalik hisobi asosida amalga oshiruvchi barcha davlat va davlat-aksionerlik korxonalari va tashkilotlari uchun majburiy hisoblansin. Mulkchilikning boshqa shakllaridagi korxonalar, tashkilotlar va muassasalarga xodimlarning tarif-malaka razryadlarini Yagona tarif setkasi asosida belgilash tavsiya etilsin. 5. Yagona tarif setkasini qoʻllash majburiy boʻlgan tashkilotlar tomonidan xizmatchilarning asosiy lavozimlari va ishchilar kasblarining klassifikatorida oʻz aksini topmagan kasblar (lavozimlar)ni Yagona tarif setkasining tegishli kasblar (lavozimlar) razryadlariga tenglashtirish Oʻzbekiston Respublikasi Kambagʻallikni qisqartirish va bandlik vazirligi tomonidan Oʻzbekiston Respublikasi Iqtisodiyot va moliya vazirligi bilan kelishgan holda amalga oshiriladi. 6. Oʻzbekiston Respublikasi Kambagʻallikni qisqartirish va bandlik vazirligi, mahalliy hokimiyat va boshqaruv organlari budjet tashkilotlari xodimlari mehnatiga haq toʻlash shartlarining Yagona tarif setkasiga muvofiqligiga rioya etilishi ustidan nazoratni amalga oshirsinlar. 8. Oʻzbekiston Respublikasi Vazirlar Mahkamasining 1992-yil 26-dekabrdagi 589, 590-son va 1995-yil 23-fevraldagi 65-son qarorlari 1996-yil 1-apreldan boshlab oʻz kuchini yoʻqotgan deb hisoblansin. 9. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.S. Hamidov zimmasiga yuklansin.
ISH HAQI, PENSIYALAR VA STIPENDIYALARNING MIQDORLARINI OSHIRISH TOʻGʻRISIDA
(decree, 2025-11-26)

8. Oʻzbekiston Respublikasi Prezidentining 1995-yil 16-avgustdagi 1213-son Farmoni (8-bandi bundan mustasno) oʻz kuchini yoʻqotgan deb hisoblansin.
TEMURIYLAR TARIXI DAVLAT MUZEYINI TASHKIL ETISH CHORA-TADBIRLARI TOʻGʻRISIDA
(resolution, 1996-03-14)

Amir Temur va temuriylar davrida ilm-fan, maorif va madaniyatning yuksak darajadagi taraqqiyotini haqqoniy aks ettirish va keng targʻib qilish, chuqur insonparvarlik ruhi bilan sugʻorilgan tarixiy yutuqlarimiz va anʼanalarimiz asosida yosh avlodni vatanparvarlik ruhida tarbiyalash maqsadida Vazirlar Mahkamasi qaror qiladi: 1. Amir Temur tavalludining 660 yilligini oʻtkazish boʻyicha tuzilgan tashkiliy qoʻmita, Toshkent shahar hokimligi, Oʻzbekiston Respublikasi Fanlar akademiyasi hamda ijodiy uyushmalar va keng jamoatchilikning taklifi asosida: Toshkent shahrida Oʻzbekiston Respublikasi Fanlar akademiyasi tizimida Temuriylar tarixi Davlat muzeyi tashkil etilsin; muzey uchun maxsus bino Toshkent shahrining Amir Temur xiyobonida barpo etilsin. 2. Oʻzbekiston Respublikasi Fanlar akademiyasi Madaniyat ishlari vazirligi bilan birgalikda: Temuriylar tarixi Davlat muzeyining Nizomini ishlab chiqib, uni Vazirlar Mahkamasi bilan kelishilgan holda tasdiqlasin; Temuriylar tarixi Davlat muzeyining ilmiy dasturini, koʻrgazma rejalarini hamda muzey faoliyatini samarali tashkil etishga yoʻnaltirilgan tadbirlarni ishlab chiqib tasdiqlasin va ularni amalga oshirishga kirishsin; asosiy bino ishga tushguniga qadar muzey direksiyasining faoliyati uchun joy ajratsin. 3. Muzeyning shtatlar soni 22 nafardan iborat etib tasdiqlansin. 4. Oʻzbekiston Respublikasi Tashqi ishlar vazirligi manfaatdor vazirliklar va idoralar bilan hamkorlikda chet ellarda saqlanayotgan Amir Temur va temuriylar davriga oid tarixiy hujjat-ashyolar, osoriatiqalar roʻyxatlarini aniqlasin va ularning (yoki nusxalarining) Oʻzbekistonga olib kelinishini taʼminlasin. 5. Oʻzbekiston Respublikasi Madaniyat ishlari vazirligi Oʻzbekiston Rassomlar uyushmasi bilan birgalikda davlat buyurtmasi sifatida Temuriylar tarixi Davlat muzeyi uchun qirq dona mavzuli surat polotnolarni tayyorlasin. 6. Oʻzbekiston Respublikasi Moliya vazirligi muzey faoliyatini taʼminlash uchun har yili respublika budjetidan zarur mablagʻlarni ajratishni nazarda tutsin. 7. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari S. Saidqosimov zimmasiga yuklansin.
FUTBOLNI RIVOJLANTIRISHNI RAGʻBATLANTIRISH CHORA-TADBIRLARI TOʻGʻRISIDA
(resolution, 2024-05-10)

Futbol klublari va maktablarining moddiy-texnika bazasini mustahkamlash maqsadida Vazirlar Mahkamasi qaror qiladi: Belgilab qoʻyilsinki, 1996-yil 1-yanvardan boshlab: korxonalar va tashkilotlarning foydadan olinadigan soliq boʻyicha soliq solinadigan bazasi futbolni rivojlantirish va koʻmaklashishga, futbol klublari va maktablarining moddiy-texnika bazasini mustahkamlash va rivojlantirishga yoʻnaltiriladigan mablagʻlar summasiga, soliq solinadigan foydaning 5 foizi miqdorigacha kamaytiriladi; oʻquvchilarning jismoniy tarbiya va sport bilan shugʻullanishlari uchun tovarlar ishlab chiqaruvchi Oʻzbekiston Respublikasi korxonalari mahsulotlariga 5 foizdan ortiq boʻlmagan cheklangan savdo ustamasi qoʻllaniladi.